Kompoziting

**Kompoziting** je súčasť postprodukcie audiovizuálneho diela. Ide o proces kombinovania a modifikovania viacerých vizuálnych elementov, takým spôsobom, aby sa vytvorila ilúzia, že boli natočené v rovnakom čase, za rovnakých svetelných podmienok, rovnakou kamerou. Kompoziting nachádza využitie vo filmovom a televíznom priemysle pri tvorbe vizuálnych efektov (VFX) a grafického dizajnu.

Príklad kompozitingu vo filmovom zábere:


Súbor:Nakrútený záber.jpg|Záber z kamery
Súbor:3D prostredie.jpg|3D prostredie
Súbor:Finálny kompozit.jpg|Kompozit(Záber z kamery + 3D prostredie)


## Kamerové triky a optický kompoziting
V minulosti sa primárne nakrúcalo na filmovú surovinu a kompoziting sa robil buď priamo „v kamere“ alebo kombináciou viacerých filmových pásov pomocou laboratórnych procesov. Tieto princípy položili základy pre digitálny kompoziting.

### Fyzický kompoziting
Všetky elementy sú umiestnené pred kameru a zachytené jednou expozíciou.

### Dvojitá expozícia
Kombinácia jednotlivých elementov, pomocou viacerých expozícii filmovej suroviny. Po zachytení prvého elementu, je film pretočený naspäť a exponovaný druhý krát.

### Viacexpozícia
Časť obrazu kde nechceme vidieť požadovaný element, je prekrytá maskou, následné pretočenie filmu späť a vytvorenie druhej expozície, s maskou pre druhý element. Výsledkom je kombinácia jednotlivých expozícií.

## Digitálny Kompoziting
V súčasnosti sa kompositing robí primárne digitálne, za pomoci počítačov, v softvéroch ako napríklad Nuke, After Effects, Photoshop, Fusion, Flame. Digitálna postprodukcia je podstatne rýchlejšia a taktiež pri kombinácií viacerých elementov, nedochádza k degradácií kvality finálneho obrazu.

Existujú dva typy softvérov:

* **Layer based (vrstvové)** – Jednotlivé elementy sa na seba ukladajú ako vrstvy, podobne ako pri fyzickom kompozitingu. (After Effects, Photoshop)
* **Node based (uzlové)** – Ide o vizuálne programovanie procesu úpravy obrazu. Výsledkom je graf ktorý zobrazuje ako operácie na seba nadväzujú. Tento typ je vhodnejší pre komplikovanejšie typy záberov a procedurálny nedeštruktívny prístup ku kompozitingu. (Nuke, Fusion)

## 2D Kompoziting

### Maska
Obrázok s jedným kanálom („čiernobiely“), ktorý je použitý na ohraničenie alebo zoslabenie operácie na špecifickú oblasť iného obrázka.


Súbor:Maska.png|Maska
Súbor:Vstup A (popredie).png|Vstup A (popredie)
Súbor:Vstup B (pozadie).png|Vstup B (pozadie)
Súbor:Kompozit.png|Kompozit (Vstupy A a B skombinované pomocou masky)


### Rotoskopovanie
Vytvorenie masky manuálnym označovaním objektov alebo charakterov v pohybe, snímok po snímku. Ide o veľmi zdĺhavý a prácny proces. Existujú machine learning alternatívy, no zvyčajne, sa manuálnym postupom dosiahne väčšia kvalita.

### Kľúčovanie
Extrakcia masky na základe rozdielu v jase (jasový kľúč) alebo chrominancie (zelené alebo modré plátno).

Typy kľúčovacích masiek:

* **Garbage matte** – Rýchla maska odstránenie oblasti obrazu, kde nie je zelené alebo modré plátno.
* **Core matte** – Tvrdá maska na odstránenie dier v jadre masky z kľúča.
* **Soft matte** – Osobitná, jemná maska na detaily, ako napríklad vlasy.
* **Despill** – Proces odstránenia farebnej kontaminácie objektu, spôsobenej farbou zeleného alebo modrého plátna.
stred|náhľad|Kľučovanie

### Tracking
Zistenie pohybu objektu snímok po snímku, za účelom animácie iného objektu na základe predošlého objektu.

* **Point tracking** – Zistenie pohybu bodov bodov. Z jedného bodu zistíme iba pozíciu objektu. Kombináciou dát z viacerých bodov dokážeme zistiť aj zmenu rotácie a veľkosti.
* **Planar tracking** – Zistenie pohybu plochy. Výsledkom sú informácie o pozícií, rotácií, veľkosti a zmene perspektívy plochy.

### Retušovanie
Odstraňovanie nežiaducich prvkov v obraze.

### Farebné korekcie
Úprava farebnosti elementov, za účelom zjednotenia jednotlivých elementov alebo dosiahnutia celkovej atmosféry.

Zvyčajne ide o tieto operácie:

* **Nemodifikovaný obrázok** – Vlnová krivka lineárneho prechodu z čiernej do bielej, zľava do prava.žiadny|náhľad|Nemodifikovaný obrázok
* **Lift** – Operácia ktorá zväčší alebo zmenší RGB hodnoty so stredom v hodnote 1.0.žiadny|náhľad|Lift 0.5
* **Gamma** – Úprava stredných poltónov. Zvyčajne ide o túto funkciu: 1/\exp(x)žiadny|náhľad|Gamma 0.5
* **Gain** – Operácia ktorá zväčší alebo zmenší RGB hodnoty so stredom v hodnote 0.0.žiadny|náhľad|Gain 0.5
* **Offset** – Operácia ktorá pridá konštantu hodnotu RGB hodnotám.žiadny|náhľad|Offset 0.5
* **Constrast** – Úroveň rozdielu najsvetlejších a najtmavších oblastí v obrázku.
* **Saturation** – Úprava sýtosti farieb.

### Matte painting
Zvyčajne fotorealistická maľba alebo koláž, ktorá sa používa ako pozadie na dotvorenie scény, ako rýchlejšia a ekonomickejšia alternatíva výroby 3D prostredia.

## 3D Kompoziting
Kompozitingové softvéry zvyčajne obsahujú jednoduchý 3D systém. Tento systém nie je stavaný na tvorbu fotorealistických obrázkov. Je využívaný na jednoduché projekcie, masky a umiestňovanie 2D elementov v 3D priestore. 3D dáta (napríklad kamera alebo 3D geometria) je možné exportnúť z 3D softvéru a importnúť do kompozitingového softvéru (napríklad v 3D formátoch ako usd, alembic alebo fbx).

### Camera tracking/Matchmove
Vypočítanie transformácie kamery pre každý frame na základe pohybu trackovacích bodov. Pre dosiahnutie správneho výpočtu je potrebné, okrem presného pohybu trackovacích bodov, zadať parametre o kamere (ohnisková vzdialenosť, veľkosť senzora kamery, skreslenie šošovky) a rozmeroch priestoru v ktorom sa kamera pohybuje.

### Projection mapping
Projekcia obrazu na jednoduchú geometriu z pohľadu kamery. Využíva sa napríklad pri komplikovanejších retušiach. Projekciou sa obraz stabilizuje a tým pádom je samotný proces odstraňovania nežiadúceho prvku podstatne jednoduchší. Následne sa geometria s retušou na ktorú bolo premietané vyrenderuje z pohľadu kamery.

## Multipass Kompoziting
Termín multipass kompoziting označuje prácu s CGI (Počítačom generovaná grafika) elementami vytvorenými klasickými 3D softvérmi (Maya, Houdini, Blender). Render z týchto aplikácií neobsahuje iba klasické RGB dáta ako iné obrázky, ale taktiež technické vrstvy (passy), ktoré obsahujú dodatočné informácie. Keďže render z 3D aplikácie je časovo náročný, dodatočné passy slúžia na rýchlu modifikáciu CGI elementov v compositingu, za účelom dosiahnutia finálneho looku, atmosféry alebo zjednotenia s inými elementami. Dodatočné passy je možné vytvoriť aj priamo pri compositingu, napríklad vložením RGB dát alebo masiek do rôznych kanálov a taktiež pomocou vstavaného 3D systému.

Najpoužívanejšie passy:

* **Light** – Vrstvy obsahujúce priame svetlo, odrazené svetlo a farbu objektu osobitne na jednoduchú monifikáciu.
* **Depth** – Hĺbka, vzdialenosť bodu od kamery. Používa sa napríklad na vytvorenie efektu hĺbky ostrosti.
* **Cryptomatte** – Maska pre každý objekt alebo materiál v scéne.
* **Position** – Pozícia pixelu v 3D priestore.
* **Normal** – Normálový vektor povrchu 3D objektu.
* **Light groups** – Osobitné vrstvy pre svetlá v scéne. Napríklad passy v ktorých je osobitne hlavné svetlo a osobitne doplnkové svetlo, čo umožňuje upraviť ich intenzity.
* **Deep data** – dáta (napríklad RGB) v rôznych vzdialenostiach od kamery pre každý pixel.

stred|náhľad|3D passy

## Machine Learning v kompozitingu
Urýchlenie rotoskopovania a retušovania, generovanie depth a normal passov z nakrúteného materiálu, taktiež je možná generácia mattepaintov.

## Referencie

## Iné projekty

Kategória:Kinematografia